Hamilton (Ontario)
Hamilton est portus in Ontarione provincia Canadae situs. Urbs, a Georgio Hamilton cum fundum Iacobi Durand haud multo post Bellum anni 1812 compositum coemeret concepta, facta est media regionis frequentissimae industrializataeque? pars, ad occidentem Lacus Ontarionis finem sitam, in loco Solea Aurea usitate appellato. Die 1 Ianuarii 2001, Urbs Hamilton, priore urbe aliisque municipalitatibus inferioribus Hamilton-Wentworth Municipalitatis Regionalis cum regionali administratione superiori commixtis, rite constituta est. Incolae urbis veteris Hamiltoniani appellantur. Quod ad numerum civium post 1981 spectat, regio metropolitana nona in Canada et tertia in Ontarione perscribitur.